Addis Abeba ( አዲስ አበባ, Āddīs Ābebā en amhareg, distaget [adːiːs aβəβa], da lavaret eo bleunienn nevez) eo kêr-benn Etiopia. Finfinnee eo hech anv en oromoeg. Sez Unaniezh Afrika eo ha kêr vrasañ Etiopia ivez. Unan eus rannvroioù-stad republik kevreadel Etiopia eo Addis Abeba. E-kreiz ar vro emañ, war un uhelgompezenn etre 2300 ha 2600 metr uhelder, ar pezh a ra eus Addis Abeba ar gêr-benn uhelañ eus Afrika hag an 3e er bed a-bezh.